Mijëra refugjatë sirianë gjejnë strehë në Liban
Reportazh nga Vadi Khaled, qyteza libaneze që po pret refugjatët sirianë
Thuajse ka rënë pasditja në xhaminë Makhtoum pranë kufirit me Sirinë. Punonjësitë libanezë të ndihmave po u shpërndajnë ndihma refugjatëve të shpërngulur nga dhuna në Siri. 60 vjeçari Al Mohamed al Kurdi mbërriti këtu 2 muaj më parë, vetëm me rrobat e trupit. Forcat milicore siriane sulmuan shtëpinë e tij. Ata vranë dhe gjymtuan 5 të rinj të familjes së tij: Grupet e të drejtave të njeriut thonë se rreth 1,700 njerëz kanë vdekur gjatë trazirave dhe thuajse 3,000 janë të zhdukur. Qeveria siriane thotë se është vënë në ndjekje të terroristëve të armatosur. Disidentët nga ana e tyre, thonë se të vetmit njerëz të armatosur, janë trupat qeveritare dhe milicia e tyre. Abdullah Tassi punon me grupin e ndihmave, Bekaa Youth për Zhvillimin e Arsimimit falas. Ai thotë se janë rreth 5 mijë refugjatë sirianë në këtë zonë . Kur erdhën fillimisht, thotë ai, ata menduan se do të rrinin këtu vetëm për pak ditë: Kasim Ayoubi punon në këtë klinikë lëvizëse. Ai thotë se sëmundjet e ndryshme të shoqëruara me dhimbje fizike janë të zakonshme tek refugjatët. Por ata janë të traumatizuar mendërisht, thotë ai. 33 vjeçarja Um HAMZA tregon vetëm emrin. Ajo u largua nga shtëpia në Homs një muaj më parë pasi 7 fëmijët e saj ishin të frikësuar. Por ajo ende ka besim se gjendja do të ndryshojë. Ndërsa trazirat vazhdojnë dhe shtypja shtohet, sirianët po bëjnë thirrje për më shumë mbështetje ndërkombëtare, sanksione dhe presion diplomatik. Por ata thonë se nuk duan ndërhyrje ushtarake nga jashtë, pasi revolucioni i tyre nuk është i dhunshëm.